als_Latn dik_Latn sag_Latn
Nuk dorëzohemi
Carlo Ancelotti: Është mëse normale që të gjithë të jemi të prekur nga kjo situate. Por, kjo nuk do të thotë se ne do të dorëzohemi.
Politiko
E Shtunë, 14 Mars 2015 | 14:51
0 Komente.
Carlo Ancelotti është i bindur se Real Madrid do të dalë shumë shpejt nga kriza ku është përfshirë. Në 3 ndeshjet e fundit “Los Blancos” kanë pësuar 2 humbje, 1 ndaj Athletic Bilbaos në La Liga dhe 1 tjetër kundër Schalke 04 në Champions League si dhe kanë barazuar 1-1 me Villarrealin, megjithatë italiani ka besim se skuadra e tij do të dijë të ringrihet siç ka bërë gjithmonë kur është gjendur në situata të vështira.
Në konferencën për shtyp në prag të ndeshjes së radhës ndaj Levantes tekniku i Realit u premtoi tifozëve se që nga ky moment e deri në përfundim të sezonit të gjithë futbollistët do të sakrifikohen më shumë në fushën lojës për të mirën e ekipit.
“Është mëse normale që të gjithë të jemi të prekur nga kjo situatë, madje e gjithë bota madrilene po e përjeton në mënyrën më të keqe këtë periudhë. Por kjo nuk do të thotë se ne do të dorëzohemi. Që nga ky çast do të bëjmë më shumë përpjekje dhe të gjithë do të skarifikohemi më shumë. Unë jam i bindur se do ta ndryshojmë shumë shpejt këtë situatë”, është shprehur Ancelotti.
Tema e portierit është një çështje e nxehtë në shtëpinë e Realit. Gabimet e Iker Casillias në ndeshjen ndaj Schalkes kanë bërë që tifozët të kërkojnë zëvendësimin e tij me kostarikanin Keylor Navas. Por pavarsisht kësaj Ancelotti është ende i pavendosur se cili mes të dyve do të luajë titullar në takimin ndaj Levantes.
“Ka mundësi të luajë Keylor por po të njëjtat shanse për të zbritur në fushë ka edhe Casillias. Unë kam besim te të gjithë futbollistët, megjithatë për 11-shen titullare do të vendos vetëm në çastet e fundit”, vijoi italiani.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn